Een dood, sewe beseer in skietery by universiteit | Maroela Media
Grambling State University in Amerika. (Foto: Facebook)
Een persoon is dood en sewe ander beseer tydens 'n die tweede skietvoorval by dieselfde Amerikaanse universiteit in minder as 'n week.
'n Student is een van die beseerdes in die aanval wat Sondag teen 01:30 (Amerikaanse tyd) by die Grambling State University in die Amerikaanse deelstaat Louisiana plaasgevind het. Nog 'n persoon word in die hospitaal behandel vir ernstige beserings. Volgens die universiteit is die persoon wat dood is nie 'n student aan die universiteit nie.
'n Skietery op die kampus verlede Woensdag het die lewe van 'n 19-jarige geëis en 'n 16-jarige is beseer. Polisie glo nie dat die twee skietvoorvalle met mekaar verband hou nie.
Die universiteit het nietemin klasse vir Maandag en Dinsdag afgestel en 'n tydelike aanklokreël ingestel.
Die polisie het 'n foto van die vermeende skieter in die mees onlangse voorval op Facebook geplaas, met 'n versoek dat enigiemand met inligting oor die voorval die polisie kontak. Die verdagte is nie aan die universiteit verbonde nie.
Bykomende bronne: AFP, NBC News
Daar is mense op aarde wat "siek" verby is !!
As ek so kyk dan het die hele wêreld aangesteek by die New Sout Êfrica.
Wat dan nou van Joe Biden se human rights en "a gun free America"? O ja nou onthou ek, hy en sy hoogheilige Demokrate het mos terwyl Trump president was, geskree "defund the police".
n tweede skiet-voorval? hoe is die sekuriteit dan daar dat hul nie kinders deursoek vir vuurwapens nie?
Ja,maar biden en kie "defund"die polisie mer en meer.In NewYork word nie meer opgetree teen druggies wat in openbaar hulself inspuit,of die goed rook nie.Al meer polisie lede bedank agv verlaagde salarisse.Onder DEMOTARD regering gee ek US 2 jaar,dan lyk dit erger as RSA.TWEE JAAR. !!!!!